Isla Dalupiri (Cagayan)

Ti Isla Dalupiri ket ti maysa nga isla iti Is-isla Babuyan iti Lingsat Luzon iti amianan ti Isla Luzon iti Filipinas. Ti sibubukel nga isla ket mangbukel iti baranggay ti Dalupiri, a parte met daytoy ti ili ti Calayan iti probinsia ti Cagayan , ken addaan kadagiti 606 nga agtataeng manipud idi 2007. The island can reached by boat from the Port of Aparri. Heograpia Ti Isla Dalupiri ket mabirukan iti agarup a 45 km (28 mi) iti amianan ti Luzon ken agarup a 15 km (9.3 mi) iti amianan ti Isla Fuga. Ti isla ket addaan iti maysa nga immatiddog nga ileptiko a sukog a naiturong iti aksis iti amianan-abagatan, ti isla ket addaan iti kaatiddog iti agarup a 18 km (11 mi), iti kaakaba iti agarup a 7 km (4.3 mi) iti kaakabaan a puntona. Ti topograpia ti isla ket mailasin babaen iti nadalumpinas a naturod a langa ti daga, iti tengnga ti isla, ti kita ti daga ket agpangato iti 297 metro (974 ft) iti ngato ti pantar ti baybay. Ti isla ket addaan iti kalawa iti 166 kuadrado kilometro (64 sq mi). Ti kaatiddogan a karayan iti isla ket ti Karayan Manolong, iti agarup a 2.5 km iti kaatiddog. Dagiti mula iti isla ket buklen iti nasamek bassit, a tropikal a mulmula, ken sangkapaset nga agrikultural a daga. Dagiti kadakkelan nga ayup iti isla ket ti nuang ken dagiti kabalio. Ti maysa a bassit a populasion ti buaya ti Filipinas (Crocodylus mindorensis) ket patneng pay iti isla. Adda pay dagiti billit a mabirukan iti isla a kas ti nankeen night heron (Nycticorax caledonicus) ken ti Zebra Ralle (Gallirallus torquatus) ken isuda a dua ket agputputotda iti isla. Ti sabali pay nga isla nga agnagan iti Dalupiri ket mabirukan idiay Baybay Samar, iti probinsia ti Amianan a Samar. Dagiti nagibasaran Daytoy nga artikulo ket aglaon iti teksto manipud iti dominio a publiko manipud iti Gobierno ti Estados Unidos iti Elihu Root collection of United States documents relating to the Philippine Islands (1906)